Németország

MP-40

A Maschinenpistole 40 (rövidítve MP 40) géppisztolyt 1940-ben rendszeresítették, és számos főrésze hasonlított az MP 38-ra. A fő különbség a felhasznált anyagokban rejlett, mivel itt főként préselt acéllemezt és műanyagot használtak. Hagyományos hátrasiklással működött. Először a Fallschirmjägerek (ejtőernyősök) használták, sikerrel.

Tigris

A Panzerkampfwagen VI, más néven Tiger (magyarul Tigris) harckocsi minden tekintetben a második világháborús német haditechnika-fejlesztési erőfeszítések mintapéldája. A típust először 1942 augusztusában vetették be Leningrádhoz közel, a Ladoga-tó térségében.

He-177 Greif

A Heinkel He 177 Greif egy, a Luftwaffe számára gyártott német távolsági nehézbombázó. A gép kifejlesztése a Condor légió spanyolországi polgárháborúban való részvétele kezdetén indult, mikor a német hadvezetés számára nyilvánvalóvá vált egy stratégiai nehézbombázó kialakításának szükségessége. A kialakított repülőgép azonban számos szerkezeti hibával rendelkezett, melyeknek köszönhetően nem vált a Luftwaffe általánosan használt nehézbombázójává.