Szovjetunió

SZVT–40

A SZVT–40 szovjet mesterlövész-puskát a második világháború során fejlesztették ki a Moszin–Nagant leváltására. Az SZVT–40 félautomata karabély volt, amely ugyanazt a 7,62×54 mm R kaliberű puskalőszert lőtte ki, mint a Moszin–Nagant. Utóbbival ellentétben azonban számos probléma volt vele, elsősorban túlságosan bonyolult szerkezetével, amely nem tette lehetővé a tömeggyártást. Emellett az SZVT–40 puskák nem voltak olyan pontosak, mint a Moszin–Nagantok, illetve a torkolati tüzük olyan nagy volt, hogy könnyen elárulta a mesterlövész pozícióját. A problémák miatt az SZVT–40 sosem került rendszeresítésre és helyette a Moszin–Nagant PU változatát vezették be.

I-16

A I–16 egy korszakalkotó konstrukciójú szovjet vadászrepülőgép. Ez volt a világ első huzalmerevítés nélküli egyfedelű (monoplán) vadászgépe behúzható futóművel. Az I–16 vadászgépet az 1930-as évek közepén állították hadrendbe és a Szovjet Légierő gerincét képezte a második világháború kezdetén. A kisméretű vadászgép, melynek beceneve Isak (szamár) volt a szovjet pilótáknál, kiválóan teljesített a második kínai–japán háborúban, a halhín-goli csatában és a spanyol polgárháborúban, ahol a nacionalisták a Rata (patkány), a köztársaságiak Mosca (légy) nevet adták a gépnek. Az I–16 finn beceneve Siipiorava (repülő mókus) volt.

T-34

A T–34 szovjet közepes harckocsi, melyet elsősorban a második világháború idején, 1941 és 1945 között vetettek be. A második világháború egyik legsikeresebb harckocsitípusának mondható. Elismertségéhez hozzájárult több eredeti, előnyös műszaki megoldása is. A harckocsi már a háború közben, de főleg utána legendává vált, ami nagyban megnehezíti az objektív, ideológiamentes megítélését.